**Zmluva o spolupráci č. /2021**

uzatvorená podľa § 51 zákona č. 40/1964 Zb. Občiansky zákonník v znení neskorších predpisov

(ďalej len „zmluva“)

Uzatvorená medzi:

Názov: Základná škola ....

Sídlo:

IČO:

Bankové spojenie:

Číslo účtu:

Štatutárny orgán:

Právna forma:

(ďalej len „škola“)

a

Názov: Centrum pedagogicko-psychologického poradenstva a prevencie .....

Sídlo:

IČO:

Bankové spojenie:

Číslo účtu:

Štatutárny orgán:

Právna forma:

(ďalej len „poradenské zariadenie“)

a

Názov:

Sídlo:

IČO:

Bankové spojenie:

Číslo účtu:

Štatutárny orgán:

Právna forma:

(ďalej len „spolupracujúci subjekt“)

(spolu ďalej ako „ zmluvné strany“, jednotlivo „zmluvná strana“)

**Článok I.**

**Úvodné ustanovenia**

1. Účelom tejto zmluvy je riadna a efektívna spolupráca zmluvných strán pri vytváraní podporných tímov aktívne sa podieľajúcich na inklúzii detí so zdravotným znevýhodnením, žiakov so zdravotným znevýhodnením, detí so zdravotným postihnutím a žiakov so zdravotným postihnutím do školy.

**Článok II.**

**Predmet zmluvy**

1. Predmetom zmluvy je úprava vzájomných práv a povinností zmluvných strán pri realizácii odborných aktivít smerujúcich k dosiahnutiu účelu tejto zmluvy v zmysle článku I. bod 1 zmluvy.

**Článok III.**

**Práva a povinnosti školy**

1. Škola sa zaväzuje umožniť pôsobenie poradenského zariadenia a spolupracujúceho subjektu (to sa vzťahuje aj na ich zamestnancov) v priestoroch školy s cieľom plnenia predmetu zmluvy a dosiahnutia účelu zmluvy.
2. Škola sa zaväzuje poskytnúť potrebnú súčinnosť a poskytnúť potrebné informácie nevyhnutné pre dosiahnutie účelu zmluvy a plnenie predmetu zmluvy.

**Článok IV.**

**Práva a povinnosti poradenského zariadenia**

1. Poradenské zariadenie sa zaväzuje poskytnúť potrebnú súčinnosť a poskytnúť potrebné informácie nevyhnutné pre dosiahnutie účelu zmluvy a plnenie predmetu zmluvy.
2. Poradenské zariadenie sa zaväzuje vykonávať v rámci školy odborné aktivity smerujúce k dosiahnutiu účelu zmluvy a napomáhajúce plneniu predmetu zmluvy.
3. Poradenské zariadenie sa zaväzuje v spolupráci s ostatnými zmluvnými stranami odborne identifikovať deti so zdravotným znevýhodnením, žiakov so zdravotným znevýhodnením, deti so zdravotným postihnutím a žiakov so zdravotným postihnutím za účelom ich inklúzie do školy.
4. Poradenské zariadenie sa zaväzuje v prípade potreby poskytovať odbornú pomoc a odbornú starostlivosť deťom a žiakom uvedeným v bode 3. tohto článku, ako aj ich zákonným zástupcom.

**Článok V.**

**Práva a povinnosti spolupracujúceho subjektu**

1. Spolupracujúci subjekt sa zaväzuje poskytnúť potrebnú súčinnosť a poskytnúť potrebné informácie nevyhnutné pre dosiahnutie účelu zmluvy a plnenie predmetu zmluvy.
2. Spolupracujúci subjekt sa zaväzuje vykonávať v rámci školy odborné aktivity smerujúce k dosiahnutiu účelu zmluvy a napomáhajúce plneniu predmetu zmluvy.
3. Spolupracujúci subjekt sa zaväzuje v prípade potreby poskytovať odbornú pomoc a odbornú starostlivosť deťom a žiakom uvedeným v článku IV. bod 3., ako aj ich zákonným zástupcom.

**Článok VI.**

**Ostatné práva a povinnosti zmluvných strán**

1. Zmluvné strany sa zaväzujú dodržiavať pri plnení tejto zmluvy príslušné všeobecne záväzné právne predpisy.
2. Zmluvné strany sa zaväzujú, že žiadna zo zmluvných strán nebude od druhej zmluvnej strany vyžadovať plnenie povinností v zmysle tejto zmluvy, ktoré je alebo by mohlo byť v rozpore so všeobecne záväznými právnymi predpismi.
3. Odmietnutie plnenia povinností podľa tejto zmluvy z dôvodu jeho rozporu so všeobecne záväznými právnymi predpismi niektorou zmluvnou stranou nemôže byť posudzované ako porušenie zmluvných povinností.

**Článok VII.**

**Doba plnenia a úhrada nákladov**

1. Táto zmluva sa uzatvára na dobu určitú s platnosťou dva (2) roky odo dňa nadobudnutia účinnosti zmluvy/na dobu neurčitú.
2. Zmluvné strany sa dohodli, že táto zmluva je bezodplatná a každá zo zmluvných strán si svoje náklady, ktoré jej vzniknú v súvislosti s plnením tejto zmluvy hradí zo svojich prostriedkov.

**Článok VIII.**

**Výpoveď a odstúpenie od zmluvy**

1. Každá zo zmluvných strán je oprávnená zmluvu písomne vypovedať aj bez uvedenia dôvodu s výpovednou dobou jeden (1) mesiac. Výpovedná doba začína plynúť prvým dňom mesiaca, nasledujúceho po mesiaci, v ktorom bola doručená písomná výpoveď ostatným zmluvným stranám. Pre posúdenie času doručenia výpovede je rozhodujúce doručenie, ktoré bolo vykonané ako posledné.
2. Každá zo zmluvných strán je oprávnená odstúpiť od zmluvy v prípade porušenia zmluvných povinností druhou zmluvnou stranou. Odstúpenie od zmluvy je potrebné urobiť písomne a doručiť ho ostatným zmluvným stranám. Účinky odstúpenia od zmluvy nastávajú posledným dňom mesiaca, v ktorom bolo odstúpenie doručené ostatným zmluvným stranám. Pre posúdenie času doručenia odstúpenia od zmluvy je rozhodujúce doručenie, ktoré bolo vykonané ako posledné.

**Článok IX.**

**Záverečné ustanovenia**

1. Akékoľvek zmeny a doplnky zmluvy sa môžu vykonať len formou písomných dodatkov k tejto zmluve, odsúhlasených a podpísaných všetkými zmluvnými stranami.
2. Zmluva je vyhotovená v troch (3) rovnopisoch, z ktorých každá zmluvná strana obdrží jeden (1) rovnopis.
3. Táto zmluva nadobúda platnosť dňom jej podpisu všetkými zmluvnými stranami. Táto zmluva nadobúda účinnosť dňom nasledujúcim po dni zverejnenia v Centrálnom registri zmlúv vedenom Úradom vlády SR alebo zverejnením na webovom sídle zmluvnej strany podľa toho ako je zmluvná strana povinná zverejniť zmluvu v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon č. 211/2000 Z. z.“). V prípade, že viaceré zmluvné strany sú povinné zmluvu zverejniť, tak rozhodujúce pre účinnosť zmluvy je prvé zverejnenie vykonané v súlade s § 5a zákona č. 211/2000 Z. z.
4. Zmluvné strany zhodne prehlasujú, že zmluvu si prečítali, jej obsahu porozumeli a zmluvu uzatvorili na základe ich slobodnej vôle, zmluvu neuzavreli v tiesni, pod nátlakom ani za nápadne nevýhodných okolností, čo potvrdzujú svojim podpisom.

V ...................................., dňa ........................

za školu:

.................................................................

 xxxxxxxxxxxxxxxx

 riaditeľ

V ................................., dňa .......................

za poradenské zariadenie:

................................................................

 xxxxxxxxxxxxxxxxx

 riaditeľ

V .................................., dňa ..........................

za spolupracujúci subjekt:

.............................................................

 xxxxxxxxxxxxxxxxxx

 xxxxxxxx